Knjižnica Slovenske Konjice

1. sobotne poletne KRESNIČKE: Travniške zgodbe
2025-07-12 19:00 - 20:00 (Europe/Ljubljana) | Park za domom kulture Slovenske Konjice, Mestni trg 4, Slovenske Konjice, 3210, Slovenija
1. sobotne poletne Kresničke: Travniške zgodbe
12. 7. 2025, 19.00
park za Domom kulture Slovenske Konjice
Vstop prost!
GLEDALIŠČE PRAVLJIČARNA
Travniške zgodbe
Daleč stran od mestnega vrveža, na levi obdan z veliko mlako, na desni z visokimi drevesi, leži čudovit travnik. In prav na tem travniku vsako leto pokuka na plano Marjetica, ki vas bo s svojimi čudovitimi zgodbami o travniških dogodivščinah prepričala, da med travnimi bilkami nikoli ni dolgčas
V ekološko obarvani animacijski predstavi otroci ves čas aktivno sodelujejo.
Z Marjetico nahranijo požrešno gosenico, z majhno sivo miško in srčnim ježkom delijo zgodbo o jabolku, pripravijo čebelnjak čebelam, ki se kmalu vračajo z dopusta, se naučijo izštevanko in skuhajo najokusnejšo cvetlično juho začinjeno z jutranjo roso.
Info: Splošna knjižnica Slovenske Konjice

Andraž Hribar
2025-07-11 21:00 | Slovenske Konjice, 3210, Slovenija
PETEK, 11. JULIJ 2025, 21.00
SLOVENSKE KONJICE

Andraž Hribar je eden tistih glasbenikov, ki navdih za pisanje pesmi najdejo predvsem v ljubezni in življenju na splošno. Izdal je že svoj 8. album Neskončno, ki je po tematiki zelo nostalgičen. Gre za avtorjeve spomine na minule in še trajajoče ljubezni, album pa je nastal v njegovem studiu v Kočevju, kjer živi in ustvarja. Ljubitelj šansonov in popevk je reden gost številnih prireditev in festivalov, poleg novih pesmi pa bo kantavtor obudil tudi stare hite, ki jih slovenska publika še kako dobro pozna in prepeva. Moja, moja in Kaj mi delaš sta le dva izmed njih, romantičen poet obeta mnogo več kot le to in to bomo slišali tudi na Poletnici v Slovenskih Konjicah.

Andraž Hribar – vokal,
Dorian Granda – bobni,
Martin Lunder – kitara,
Anže Vrabec – klaviature,
Gorazd Križ – bas.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Pozdrav poletju s knjižnico: Barvito ustvarjalno druženje
2025-07-09 09:00 - 11:00 | Park za domom kulture Slovenske Konjice, Mestni trg 4, Slovenske Konjice, 3210, Slovenija
Barvito ustvarjalno druženje za odrasle in otrokeSreda, 9. julij 2025, 9.00 – 11.00Park za Domom kulture Slovenske Konjice

Pridruži se nam na sproščenih in barvitih ustvarjalnih delavnicah, kjer bomo skupaj pozdravili poletje, se družili, ustvarjali, osvežili in spoznavali knjižnico na malce drugačen način. Dogodek je namenjen vsem generacijam.

Vstop prost!
Informacije: Splošna knjižnica Slovenske Konjice, 03 758 04 33.

Nina Pušlar
2025-07-05 20:30 | Žička Kartuzija, Slovenia
SOBOTA, 5. JULIJ 2025
ŽIČKA KARTUZIJA

Skoraj dve desetletji sta že minili od zmage Nine Pušlar v Bitki talentov, ki ji je sledil izid pesmi Ni ona. Ninina kariera pa se ves ta čas le vzpenja. Naša najbolj priljubljena glasbena izvajalka, na spletnih glasbenih platformah in družabnih omrežjih ima skoraj 300.000 sledilcev, je minulo leto, v katerem je serijsko razprodala največje koncertne dvorane, sklenila z odmevnim projektom Nina Pušlar Show v areni Stožice, ki se je vpisal med slovenske pop-kulturne presežke.
Nina je že pet let zapored najbolj predvajana slovenska izvajalka. Ljubezen, sočutje, veselje do življenja in pozitivna sporočila, zavita v Ninin enkratni glas, so rdeča nit sedmih studijskih albumov in neskončnega niza hitov, ki redno zasedajo vrhove lestvic ter zberejo letno tudi skoraj 10 milijonov predvajanj na spletu.
V Žički kartuziji se nam bo predstavila tretjič in mi že komaj čakamo, da jo slišimo v živo z njeno odlično ekipo glasbenikov.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Poletna kulturnica: Adi Smolar
2025-07-03 19:00 - 20:30 | Park za domom kulture Slovenske Konjice, Mestni trg 4, Slovenske Konjice, 3210, Slovenija
Sreda, 3. julij 2025, 19.00
Park za Domom kulture Slovenske Konjice
Pogovorno-glasbeni večer
ADI SMOLAR

The Saraphines
2025-06-27 21:00 | Slovenske Konjice, 3210, Slovenija
PETEK, 27. JUNIJ 2025, 21.00
SLOVENSKE KONJICE

Alen Kovše in Sara Lamprečnik sestavljata nov soft rock bend THE SARAPHINES, ki se vrača zvokom 70. in 80. v moderni preobleki. Ta nadarjeni par prinaša na odre nostalgično mešanico pop, rock in country melodij, ki vas bodo ponesle nazaj v zlato dobo glasbe.
Do poletja 2025 načrtujeta izdati prvi album, ki ga bosta predstavila tudi na Poletnici v Slovenskih Konjicah.

Sara Lamprečnik – vokal,
Alen Kovše – kitara, vokal.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Maja Keuc
2025-06-13 20:30 | Žička Kartuzija, Slovenia
PETEK, 13. JUNIJ 2025, 20.30
ŽIČKA KARTUZIJA

»Zame je lepota življenja kot glava sončnic, ki se vedno obrača proti soncu, išče svetlobo, ki simbolizira upanje, ljubezen in vero v življenje.« Ta vitalna energija oživlja tudi Majo Keuc, eno najbolj cenjenih pevk, ki je zasedla sam vrh glasbene scene. Po izjemnem uspehu Slovenije na Evroviziji se je Maja odločila, da bo svojo naslednjo glasbeno zgodbo stkala prav v rodni Sloveniji. Sproščeno in ustvarjalno okolje domačega terena jo je spodbudilo, da se preizkusi v ustvarjanju glasbe v slovenščini. Po letih življenja v tujini je ponovno začutila klic domačih korenin.
Njen novi album, ki nosi naslov Sončnice, razkriva njeno igrivo lahkotnost, pozitivno energijo in globoko refleksijo, ki je plod njenih bogatih življenjskih izkušenj. Besedila in melodije se prepletajo kot ples med svetlobo in temo, lahkotnostjo in težo. Skladbe na albumu so himnične, vpliv tujine pa je v njenem glasbenem izrazu nedvomno prisoten, zato boste ob poslušanju morda začutili tudi malo elektronskega nordijskega duha.

Maja Keuc – vokal,
Tilen Zakrajšek – bobni, tolkala, klaviature,
Martin Vogrin – kitara, klaviature.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Pravljice za odrasle v Žički kartuziji
2025-06-10 18:00 - 19:00 | Žička Kartuzija, Slovenia
Pravljice za odrasle tudi letos v Žički kartuziji.
Večer izjemnih zgodb in dobre glasbe …
Podrobnosti sledijo.
Vstop prost!
Organizatorica: Splošna knjižnica Slovenske Konjice

Huda mravljica je pred sedemdesetimi leti hodila po Slovenskih Konjicah
2025-06-07 10:00 - 12:00 | Stari trg, Slovenske Konjice
Sobota, 7. 6., 10.00
Mestni trg Slovenske Konjice, pred Domom kulture Slovenske Konjice
Huda mravljica je pred sedemdesetimi leti hodila po Slovenskih Konjicah
Obrazi obrti v času Hude mravljice.
Dogodek bo sprehod skozi čas – obuditev pesmi »Bila je huda mravljica« in prikaz, kako je »hodila« k različnim obrtnikom v Slovenskih Konjicah.Predstavitev obrtnikov:– lončar,– mesar,– čevljar,– pek,– knjižničar.
Dogajanje bo prepleteno z različnimi interpretacijami Hude mravljice.Hudo mravljico bodo prepevali lokalni pevski zbori.

Koncert samospevov - Brede Šček
2025-06-04 19:00 - 20:00 | Dom kulture Slovenske Konjice, dvorana, Mestni trg 4, Slovenske Konjice
Koncert samospevov Brede Šček
Sreda, 4. 6. 2025, 19.00
Dom kulture Slovenske Konjice

Ponovitev koncerta še v Slovenskih Konjicah!

SREČANJE Z DREVESOM: Bojan Leva
2025-05-27 18:00 - 19:00 | Park Trebnik, Grajska ulica 6, Slovenske Konjice, 3210
Torek, 27. 5. 2025, 18.00, park Trebnik (otoček)SREČANJE Z DREVESOMBOJAN LEVA

Poglabljanje v tišino narave je neprecenljiv dar, ki nas opominja, da v vsakem trenutku najdemo prostor za rast – kot drevo, ki se upira vetru, a vedno raste naprej. Drevesa niso le rastline, kot smo se naučili. So bitja, ki dihajo s svetom in nas učijo, kako ponovno najti stik z naravo kot tudi s samim sabo. Ob srečanju z drevesom vstopimo v svet notranje izkušnje, ki se zrcali v obliki senzibilnih energijskih šepetov. Napolnijo nas s spokojnostjo, tisto tiho močjo, ki je vsemu svetu skrita, a vedno dostopna. Drevesa nam lahko s svojimi energijami pomagajo pri zdravljenju na telesni, čustveni, mentalni, duševni in duhovni ravni.Hvala, da si del tega potovanja.

Udeležba je brezplačna.
Informacije: Splošna knjižnica Slovenske Konjice,03 758 04 33 in info@knjiznicakonjice.si.

Jurjevanje in Jurijev festival kulinarike in rokodelstva
2025-04-26 10:00 | Slovenske Konjice, 3210, Slovenija
SOBOTA, 26. APRIL 2025
SLOVENSKE KONJICE

Tradicija jurjevanja v čast svetemu Juriju, zavetniku našega mesta, šteje že preko dvajset let. Na ta dan oživi stara legenda o konjiškem zmaju, ki je zase zahteval mlado in lepo deklico Marjetico. Obujanje legende je preraslo v imenitno tradicionalno jurjevanje, ki bo tudi tokrat obogateno z Jurijevim festivalom kulinarike in rokodelstva. Razvajali vas bomo z odlično kulinariko gostinskih ponudnikov Turistične destinacije Rogla-Pohorje, avtentičnim kulturnim programom raznih domačih ustvarjalcev, na stojnicah pa se bodo predstavili številni lokalni ponudniki prehranskih in rokodelskih izdelkov z znakom kakovosti Okusi Rogle. Dogajanje bodo popestrile vožnje s kočijami, razstava malih pasemskih živali, knjižnica semen in razne aktivnosti za najmlajše. Prireditev kot celota je v letu 2023 pridobila znak kakovosti Okusi Rogle.

V primeru padavin bo Jurijev festival kulinarike in rokodelstva v nedeljo, 29. junija 2025.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice,
TIC Slovenske Konjice, 03 759 31 10, FB: TIC Slovenske Konjice, IG: @ticslovenskekonjice.

Odprtje razstave Vesne Drnovšek in Nataše Mirtič: Dve za grafiko
2025-04-24 18:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
DVE ZA GRAFIKOrazstava grafik

24. 4. 2025, 18.00, Velika galerija Doma kulture Slovenske Konjice

Avtorici: Vesna Drnovšek in Nataša Mirtič

Vesna Drnovšek je bila rojena leta 1973 v Trbovljah. Leta1997 diplomirala na ljubljanski Akademiji za likovno umetnost in oblikovanje pri profesorju Andreju Jemcu, smer slikarstvo. Na isti akademiji je leta 2001 pri profesorju Lojzetu Logarju zaključila še magistrski študij grafike. Živi in dela v Ljubljani.

Nataša Mirtič je bila rojena leta 1973 v Novem mestu. Leta 1997 je diplomirala iz slikarstva na Akademiji za likovno umetnost in oblikovanje v Ljubljani, leta 2001 pa končala še magisterij iz grafike. V svoji likovni praksi se primarno posveča jedkanici. Živi in dela v Novem mestu, kot samostojna ustvarjalka v kulturi.

Informacije: Center za kulturne prireditve Slovenske Konjice, 03 758 04 37.

Pozabite vse, kar veste o spominu - zabavna predstavitev knjige Nika Škrleca
2025-04-17 18:00 | Dom kulture Slovenske Konjice, dvorana, Mestni trg 4, Slovenske Konjice
Pozabite vse, kar veste o spominuZabavna predstavitev knjige

Kako deluje naš spomin? Zakaj se nekaterih stvari spomnimo za vedno, drugih pa ne moremo priklicati niti po nekaj sekundah? In – najpomembnejše – kako lahko svoj spomin izboljšamo?
Pridružite se nam na zabavnem dogodku, kjer bo Nik Škrlec predstavil glavne poudarke svojega prvenca Pozabi vse, kar veš o spominu. Knjiga je poljudnoznanstveno raziskovanje spomina, ki združuje najnovejša psihološka dognanja in praktične napotke za vstop v svet tehnik pomnjenja. Dogodek pa je priložnost za druženje in širjenje obzorij. Nik je pripravil tudi nekaj presenečenj za vse prisotne, da bo srečanje nepozabno!V svojem nastopu bo Nik razkril uvide tako iz svojega poklica, kjer se zanaša na natančno pomnjenje, kot tudi iz svojih spominskih podvigov in strokovne literature. Gotovo vam bodo spremenili vaš pogled na spomin in vam pomagali, ne glede na to ali ste v šoli, na fakulteti, v službi ali ponosno upokojeni. Spomin uporabljamo in krepimo ves čas. Neverjeten je. Z nami je v službi, šoli, prostem času in celo, ko spimo. Povezan je z našo identiteto, samopodobo, ustvarjalnostjo in tudi učnim uspehom. Dobro je, če ga razumemo in znamo uporabljati.Ne zamudite priložnosti za navdihujoče srečanje in uporabne nasvete za vsakdanje življenje!
—
Nik Škrlec je igralec, TV-voditelj in strasten raziskovalec spomina. S svojo radovednostjo in nenehno željo po odkrivanju meja človeškega uma se je poglobil v svet pomnjenja ter postal eden vodilnih ambasadorjev mnemotehnik in miselnih veščin pri nas. V prvencu Pozabi vse, kar veš o spominu združuje poljudnoznanstveni vpogled v delovanje spomina in praktične metode za njegovo izboljšanje. Nik je znan po svojih spominskih podvigih, kot so slepo sestavljanje 9 rubikovih kock, rekord v recitiranju 3141 decimalk števila pi in zmaga na državnem tekmovanju v pomnjenju, pa tudi po njegovem radovednem duhu in sposobnosti, da kompleksne teme predstavi na zanimiv in dostopen način. To je recept za navdihujoč dogodek!

Potopis: David Stegu, doživetja z Indijanci
2025-04-16 19:00 - 20:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Mitakuye Oyasin (Vsi smo povezani) – Življenje s severnoameriškimi IndijanciDAVID STEGUSreda, 16. april 2025, 19.00Velika galerija Doma kulture Slovenske Konjice

David Stegu (učitelj, popotnik in gornik) nam bo na potopisnem srečanju približal svoja doživetja z Indijanci v ZDA. Najprej se bomo nekaj časa zadržali pri Komančih, nato pa nadaljevali severneje, pri plemenih Dakota in Lakota.
V sedanjem obdobju krize vrednot ter drugih bolečih družbenih izzivih Indijanci kljub vsemu še vedno močno poudarjajo povezanost, ki pa krepko presega nek konvencionalen pomen na katerega smo navajeni. Navdušuje pa tudi to, da imamo v Sloveniji še vedno posebej veliko priložnosti, da se Indijancem na svoj način približamo tudi mi in tako spregledamo marsikatero manipulacijo in delitev zaradi katerih je družbena odtujenost vedno večji problem.

Vstop prost!
Info: Splošna knjižnica Slovenske Konjice

Alfonz Cugmas: 6 največjih maratonov, potopis
2025-04-15 19:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Na potopisu bo predstavljenih 6 največjih maratonov na svetu “Abbott World Marathon Majors – AWMM”: Berlin, New York, London, Chicago, Boston in Tokio. Alfonz Cugmas bo spregovoril o svojih izkušnjah, ki jih je imel s pripravami na maratone in samo udeležbo na njih. Seveda se bo dotaknil tudi lepot in znamenitosti mest po katerih je tekel, na ogled pa bo postavil medalje, štartne številke, majice in druge spominske predmete s tekaških preizkušenj.

Vstopnine ni. Lepo vabljeni!

Informacije: Center za kulturne prireditve

Kino Slovenske Konjice: 10 življenj
2025-04-12 17:00 | Dom kulture Slovenske Konjice, dvorana, Mestni trg 4, Slovenske Konjice
10 življenj je prikupen risani film o mačku, ki se mora naučiti pomembne življenjske lekcije. Bo 10 življenj dovolj za njegovo preobrazbo?
Kdo je Beckett? Beckett je razvajen in sebičen maček, ki živi popolno mačje življenje. Njegova lastnica Rose, dobrosrčna študentka, ga je rešila kot mladička in mu omogočila udoben dom, poln razvajanja, okusne hrane in brezpogojne ljubezni. Beckett uživa v lagodnem življenju, kjer mu ni treba skrbeti za nič drugega kot za svoje užitke – lenarjenje, predevanje in občasno nagajanje Rose.

Toda Beckett ni najbolj hvaležen maček. Kot večina mačk se obnaša, kot da je središče vesolja, in jemlje Rose za samoumevno. Prepričan je, da ima neomejeno število življenj in da se mu ne more zgoditi nič hudega. A ko zapravi svoje zadnje, deveto življenje, ga usoda nepričakovano postavi pred najtežjo preizkušnjo.
Namesto da bi se za vedno poslovil, dobi Beckett nenavadno priložnost – skrivnostna magična sila mu podari še dodatnih deset življenj. Da bi obdržal svoja nova življenja, se mora naučiti, kaj v resnici pomeni biti dober in ljubeč prijatelj. To pomeni, da se bo moral naučiti pomagati drugim, ceniti prijateljstvo in razumeti, da življenje ni samo užitek, temveč tudi odgovornost.

Vstopnice: 5 €.

Kino Loče: 10 življenj
2025-04-11 17:00 | Kulturni dom Loče, dvorana, Stari trg 15, Loče, 3215, Slovenija

Alpski Ranko
2025-04-10 19:30 | Dom kulture Slovenske Konjice, dvorana, Mestni trg 4, Slovenske Konjice
ALPSKI RANKOkomedija

Tretji, zadnji del komične trilogije superzabavnega Ranka Babića!10 polnih let, skupaj več kot 630 ponovitev pred polnimi dvoranami širom po Sloveniji in skoraj 200.000 obiskovalcev prvih dveh uspešnic, Moška copata in Kriza srednjih let! Občinstvo pa spet in spet želi… »Ranko, šeeeeeeeeeeeeeeee!«Ranko se na veliko veselje občinstva vrača na odre z novo zabavno predstavo ALPSKI RANKO.

Rojen v Sloveniji je odraščal v bosanski družini in to je taka posebna etno vzgojna kemija. Ko je spoznal ljubezen svojega življenja, se poročil, dobil dve hčerki, so prav te tri njegove punce postale navdih za veliki uspešnici, komediji Moška copata in Kriza srednjih let. Ampak čas teče in na vidiku so nove stresne življenjske situacije!Kako se zdaj Ranko bori s puberteto starejše hčerke? Je dejansko pripravljen na njene zmenke, bodoče ‘zete’, na šminkanje, novo modo? Bo ob vsem tem stresu lahko dohajal svojo ženo v spalnici, saj njena spolna moč z leti raste, njemu pa pada?! Kako je preživel težko obdobje vegetarijanstva, ki mu ga je predlagala žena? So meditacija, dihalne vaje, zdravo življenje res ključ do srečnega življenja? Kako njegovi balkanski vzorci vzgoje in načini razmišljanja vplivajo na njegovo sedanje življenje. Je res vsak dan bolj podoben svojemu fotru? Zakaj je podalpski Bosanc vsak dan bolj nostalgičen po starih časih?Morda mu bo pri vseh teh vprašanjih v pomoč kolega Admir Baltić, ‘special guest star’, vrhunski stand-up komik in poznavalec skrajno pomembnih življenjskih vprašanj! Morda bosta skupaj rešila sebe in svet?! Verjetno ne, a smeha bo za izvoz!Oglejte si novo, smešno pustolovščino Ranka Babića, ki vas bo s prijateljem Admirjem spet zabaval v svojem klasičnem slogu – sproščeno in do konca iskreno!
———————————————————————–
Produkcija: ŠPAS TEATERAvtor: Ranko BabićIgra: Ranko Babič in Admir Baltić

Vstopnice so na voljo v pisarni Centra za kulturne prireditve in vseh Eventimovih prodajnih mestih.

Koncert samospevov
2025-04-04 18:00 - 19:00 | Kulturni dom Loče, dvorana, Stari trg 15, Loče, 3215, Slovenija
Petek, 4. april 2025
Dom kulture Loče
Koncert samospevov

V petek, Koncert samospevov Brede Šček v Ločah .
Nastopili bosta vokalistka Andreja Obrul in pianistka Neja Skrbiš.

Kaja Draksler oktet, Turneja Better Live - Sčasoma / In Time
2025-04-03 18:00 | Dom kulture Slovenske Konjice, dvorana, Mestni trg 4, Slovenske Konjice
ČETRTEK, 3. APRIL 2025, 18.00
DOM KULTURE SLOVENSKE KONJICE
TURNEJA BETTER LIVE
SČASOMA / IN TIME

Tretja turneja Better Live gosti projekt Sčasoma / In Time skladateljice Kaje Draksler in mednarodnega okteta, ki povezuje pisano skupino osmih glasbenikov, ki v večini še vedno živijo v Amsterdamu, kjer je ansambel nastal.
Oktet je do sedaj za založbo Clean Feed izdal dva kritiško uspešno sprejeta albuma. Prva, dvojna zgoščenka Gledalec je bila izdana leta 2017, druga, Out for Stars, na kateri so bile zbrane kompozicije, nastale z uglasbitvijo poezij Roberta Frosta, pa v letu 2020. Leta 2021 je zasedba v Concertgebouw v Bruggeu premierno izvedla nov projekt In Time z uglasbeno poezijo japonskega pesnika Matsua Basha. Kaja je nato omenjeni repertoar obnovila, na novo aranžirala in dodala nove skladbe, ki bodo v Sloveniji premierno predstavljene aprila 2025 z naslovom Sčasoma / In Time v produkciji Zavoda Sploh.
Kaja Draksler se giblje med kompozicijo in improvizacijo, pri tem pa črpa iz raznolikih slogov, prostorov in zgodovinskih obdobij. Skladanje za oktet navdihuje širok spekter inštrumentalnih in orkestracijskih možnosti ter raznovrstnost talentov glasbenikov.
Zasedba je skladateljičin poskus realizacije glasbenih idej, ki jih je nizala med študijem jazza in klasične kompozicije ter pozneje tudi iz svojih izkušenj in dejavnosti v polju svobodne improvizacije.

Better Live je mednarodni projekt, ki bo potekal do avgusta 2026 in se zavzema za trajnostno kroženje glasbenikov v Evropi, z upoštevanjem ekonomskih, socialnih in okoljskih vidikov.
Projekt je sofinanciran s strani programa Ustvarjalna Evropa EU in je del cikla koncertov Razsrediščenja Zavoda Sploh.

Laura Polence – glas,
Björk Níelsdóttir – glas,
Ada Rave – tenor saksofon, klarinet,
Ab Baars – tenor saksofon, klarinet, shakuhachi,
George Dumitriu – violina, viola,
Lennart Heyndels – kontrabas,
Onno Govaert – bobni, tolkala,
Kaja Draksler – skladateljica, klavir.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Večer v živo: Arne Hodalič - Kaj je sreča in kako priti do nje
2025-03-28 18:00 | Dom kulture Slovenske Konjice, Mestni trg 4, Slovenske Konjice, 3210
Arne Hodalič, fotograf in popotnik: Kaj je sreča in kako priti do nje?Po dogodku, ki napolnil Narodni dom v Mariboru, selimo Večer v živo z Arnejem Hodaličem v Dom kulture Slovenske Konjice.

Arne Hodalič je eden najbolj prepoznavnih fotoreporterjev. Njegove fotografije so bile objavljene v vec kot 50 uglednih svetovnih časopisih in revijah, prepotoval je skoraj 100 držav. Svoje avanture in življenjske zgodbe je zapisal v reporterski foto-avtobiografiji Moje svetlobe. Na Večeru v živo nas bo popeljal na različne konce sveta in z nami delil zgodbe in fotografije najbolj norih pustolovščin, za katere pravi: »Še zdaj komaj verjamem, da sem vse to res doživel!«

Na Večeru v živo bomo spoznali:• začetke fotografske poti Arneja Hodaliča• nekaj Hodaličevih najodmevnejših prigod; od potovanja s tropom severnih jelenov po zamrznjenih ruskih stepah, pa do druženja z indijanskimi šamani skrivnostnega ljudstva Kogi v visokogorju Južne Amerike• moto in življenjsko vodilo Arneja Hodaliča:»Delaj, kar te veseli, in nikoli več ti ne bo treba delati!«

Dom kulture Slovenske KonjicePetek, 28. marec ob 18.00

Cena vstopnic v predprodaji10 € za prvih 100 vstopnic12 € redna cena15 € cena na dan dogodka

Na dogodku ne bo prodaje vstopnic, zato prosimo, da si jih zagotovite vnaprej.

Vstopnice Eventim in TIC Slovenske Konjice
https://www.eventim.si/…/arne-hodalic…/event.html

Predstavitev knjige: Lili Knafelc - Prebujena v novo življenje
2025-03-25 18:00 - 19:00 | Dom kulture Slovenske Konjice, dvorana, Mestni trg 4, Slovenske Konjice
Torek, 25. 3. 2025, 18.00 v Domu kulture Slovenske KonjiceLILI KNAFELCPredstavitev knjige: Prebujena v novo življenje

“Moja zgodba je zgodba o padcu in vstajenju. O tem, kako me je življenje prebudilo skozi izkušnjo, ki mi je vzela vse iluzije, a mi vrnila nekaj neprecenljivega – mene samo.Zato vas z vsem srcem vabim na predstavitev moje knjige, kjer bom z vami delila svojo pot.” Lili Knafelc
Dogodek bo povezovala Maja Furman.

Glasbeni gostje: skupina Erosi.
Na dogodku bo glasbena spremljava.

Vstop prost!
Info.: Splošna knjižnica Slovenske Konjice

Odprtje razstave Zale Brglez - Taftane zgodbe
2025-03-19 19:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Izdelava tapiserij se je skozi zgodovino razvijala in prehajala med kulturami, pri čemer so bile ročno izdelane preproge v preteklosti izjemno cenjene in dostopne le premožnejšim slojem družbe. Mojstri preprog so bili spoštovani obrtniki, saj je bil njihov izdelek ne le funkcionalen, temveč tudi simbol prestiža in umetniške spretnosti.

S prehodom v industrializacijo in s spremenjenim družbenim razumevanjem rokodelskih praks je izdelovanje preprog postalo dejavnost, ki je podobno kot šivanje, vezenje in kvačkanje prešlo v domeno domačih, pogosto podcenjenih opravil, ki so bila pripisana predvsem ženskim rokam. Ta premik je prispeval k razvrednotenju tovrstne umetnosti in njeni marginalizaciji znotraj likovne sfere.

Zala Brglez s svojim delom izziva tovrstne družbene delitve in briše meje med rokodelstvom in umetnostjo. Njena posebnost je dodajanje ročno šivanih perlic in okvirjev taftanim preprogam, kar daje njenim delom dodatno dimenzijo in poudarja njihovo unikatnost. Poleg tega raziskuje raznolike barvne palete, ki segajo od monokromnih kompozicij do igrivih in pisanih variacij, s čimer odpira možnosti vizualne ekspresije znotraj tekstilne umetnosti. Materiali, ki jih uporablja, so raznoliki in odvisni od narave posameznega dela, saj vsak material prinaša drugačne lastnosti in teksture. Tako lahko v njenih razstavljenih delih zasledimo volno, bombaž, akril in druge materiale, kar dodatno pripomore k raziskovanju taktilnosti in vizualne dinamike tekstilne umetnosti.

Njeno ustvarjanje ni zgolj vizualno premišljeno in tehnično dodelano, temveč nosi tudi močno konceptualno težo. Z ozaveščanjem o taftingu kot legitimni umetniški tehniki si prizadeva, da bi ta postala prepoznavnejša in cenjena v širši javnosti. Njena dela ne le revitalizirajo nekoč visoko cenjeno rokodelsko umetnost, temveč obenem odpirajo vprašanja o vrednotenju ročnih spretnosti in njihovi vlogi v sodobni umetnosti. Z raziskovanjem meja med tradicionalnimi tehnikami in sodobnimi pristopi umetnica ustvarja unikaten jezik, ki združuje preteklost in prihodnost tekstilnega ustvarjanja.

Literarni večer: WILL GMEHLING
2025-03-18 18:00 - 19:00 | Dom kulture Slovenske Konjice, Mestni trg 4, Slovenske Konjice, 3210
LITERARNI VEČER S PISATELJEM IZ NEMČIJEWILL GMEHLINGPoletje na bazenu
Moderatorka in prevajalka: Alexandre Natalie Zaleznik
Doletela nas je prav posebna čast, saj bomo v Slovenskih Konjicah gostili nemškega avtorja Willa Gmehlinga. S podporo občine in na povabilo Goethe-Instituta Ljubljana ter prevajalke njegovih del, Konjičanke Alexandre Natalie Zaleznik, se bo nekaj dni mudil na konjiških šolah. Tako gimnazijci kot osnovnošolci bodo pod mentorstvom učiteljic prebirali otroški roman Poletje na bazenu, ki je leta 2020 prejel nagrado Deutscher Jugendliteraturpreis. Na literarnem večeru se bomo z Willom Gmehlingom pogovarjali o romanu Poletje na bazenu, o izzivih s katerimi se srečuje pri pisanju, o njegovih bralnih potovanjih in seveda, kako se počuti v Slovenskih Konjicah.

Knjigi POLETJE NA BAZENU in V RINGU bo možno tudi kupiti, na željo jih bo avtor tudi podpisal.
Vstop prost!

Celjski godalni orkester in dirigent Nenad Firšt
2025-03-11 18:00 | Dom kulture Slovenske Konjice, dvorana, Mestni trg 4, Slovenske Konjice
TOREK, 11. MAREC 2025, 18.00
DOM KULTURE SLOVENSKE KONJICE

Celjski godalni orkester se ponaša s skoraj 80-letnico neprekinjenega delovanja (1945), kar je v našem prostoru unikum za neprofesionalne klasične inštrumentalne zasedbe. Poleg rednih abonmajskih koncertov v Celju gostuje po domovini in tujini in snema za različne radijske in TV-hiše. Posnel je več plošč ter prejel številna pomembna priznanja in nagrade. Lotevajo se najzahtevnejših programov in sodelujejo z najuglednejšimi solisti, dirigenti in skladatelji.
Orkester že vse od leta 1988 vodi Nenad Firšt.

Celjski godalni orkester,
Nenad Firšt – dirigent.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Fabula: Vinko Möderndorfer
2025-03-07 18:00 - 19:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Fabula: Vinko Möderndorfer
7. marec, 18.00
Velika galerija Doma kulture Slovenske Konjice

Vabimo vas, da se nam pridružite na pogovoru z avtorjem Vinkom Möderndorferjem, ki ga bo vodila Tonja Jelen.
Vstop prost!

V okviru letošnjega Fabulinega izbora in meseca vseslovenskega branja bomo v partnerstvu z Društvom slovenskih literarnih kritikov in knjižnicami po Sloveniji v Splošni knjižnici Slovenske konjice predstavili roman Zvezda, žlica in ura Vinka Möderndorferja. Knjiga je del izbora devetih najboljših knjižnih del slovenskih avtorjev zadnjih dveh let, ki jih je izbrala skupina priznanih literarnih poznavalcev in kritikov oziroma kritičark: Maša Gams, Gašper Stražišar in Mojca Pišek. Möderndorferjev roman je izpostavila kritičarka Maša Gams, ki ga opisuje kot delo, ki s svojo subtilnostjo, stilistično dodelanostjo in čustveno globino izstopa v slovenskem literarnem prostoru.

Skupaj bomo ugotavljali, kako avtor prepleta osebne in kolektivne spomine, briše meje med realnostjo in simboliko ter odpira vprašanja o pomenu ohranjanja zgodovinskih zgodb skozi literaturo. Pogovor bo ponudil vpogled v simbolno bogastvo romana, ki prodre do bralčeve čustvene srži in ponuja nastavke za globlje razumevanje preteklosti in sedanjosti.

Abonma: Paloma
2025-03-06 19:00 | Dom kulture Slovenske Konjice, dvorana, Mestni trg 4, Slovenske Konjice
ČETRTEK, 6. MAREC 2025, 19.00
DOM KULTURE SLOVENSKE KONJICE, DVORANA
SLOVENSKO MLADINSKO GLEDALIŠČE

Duhovita grenko-sladka uprizoritev se naslanja na zgodbo o tovarni Paloma – Sladkogorska, ki je proizvajala higienski papir za vso nekdanjo Jugoslavijo in ki je pravzaprav razlog, da se je okoli nje razvilo naselje. Mlada ekipa ustvarjalcev se je lotila razmisleka o nostalgičnosti za socialističnim obdobjem, za spominom, vpisanim v generacije, ki so ga okusile, in tiste, ki ga niso – ali predstava o nekdanjih »boljših« časih temelji na resničnosti ali je vse skupaj le utvara? Intimne zgodbe krajanov, iz katerih izhaja, pa hkrati odpirajo vrsto širših družbenih tem: Kako so politični projekti izgradnje krajev vplivali na življenja ljudi? Kakšna je v takem kontekstu usoda malega človeka? Kako s tem shajati danes?

Ideja in koncept: Brina Klampfer.
Dramaturgija: Kaja Blazinšek.

Igralska zasedba:
Dario Varga,
Romana Šalehar,
Iztok Drabik Jug,
Tamara Avguštin,
Stane Tomazin,
Draga Potočnjak.

Tadej Čaušević – bobni.
Liam Hlede – kitara.
Marijan Sajovic – bas kitara.

Travnik čarobne lepote
2025-03-01 10:00 | Dom kulture Slovenske Konjice, dvorana, Mestni trg 4, Slovenske Konjice
SOBOTA, 1. MAREC 2025, 10.00
DOM KULTURE SLOVENSKE KONJICE, DVORANA
GLEDALIŠČE LALANIT

Predstava Travnik čarobne lepote govori o vrednotah prijateljstva, plemenitosti srca, spodbuja otrokovo ustvarjalnost in zaupanje vase. Prijazna, nenasilna igrica govori o darovih, ki jih ima vsak od nas skrite v sebi, o naši dragocenosti in notranji lepoti, zato je lahko velika spodbuda vsakemu otroku na poti odraščanja, ko je marsikdaj soočen z vrednotami, ki so v nasprotju z razvijanjem ustvarjalne in srečne osebnosti. Ustvarjalke predstave menimo, da otroci, tako kot pravzaprav tudi mi, njihovi starši in vzgojitelji, v svojem vsakdanjem življenju potrebujemo tovrstno spodbudo. Verjamemo, da je pomembno, da jo dajemo drug drugemu in da je umetnost lahko čudovita priložnost, da nas spomni na tiste preproste, a resnično pomembne stvari v življenju.

Producent: Gledališče Lalanit, Potujoča hišica.
Koproducent: Mestno gledališče Ptuj.
Režiserki: Iuna Ornik in Romana Ercegovič.
Izvajalki: Silvia Viviani in Iuna Ornik.
Avtorica besedila, dramaturginja, avtorica songov in glasbe: Romana Ercegović.
Idejna zasnova scenografije in lutk: Iuna Ornik.
Tehnologija in izdelava scene/lutk: Maja Peterlin.
Glasbena spremljava: Peter Novljan.
Oblikovanje svetlobe in zvoka: Danijel Vogrinec.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Predavanje v Zrečah: Miša Pušenjak; Naravno varstvo vrtnin
2025-02-27 18:00 - 19:30 | Večnamenska dvorana Hotela Zreče, Cesta na Roglo 15, Zreče, 3214
Predavanje: Naravno varstvo rastlin
S katerimi zeliščnimi pripravki lahko zaščitimo rastline?
Miša Pušenjak 27. 2. 2025, 18.00
Večnamenska dvorana Hotela Zreče

Miša Pušenjak je specialistka za zelenjadarstvo in okrasne rastline pri KGZ Maribor. Je inženirka agronomije, publicistka ter avtorica številnih vrtnarskih priročnikov.
Organizatorica: Splošna knjižnica Slovenske Konjice, enota Zreče.
Vstop prost!
Info.: Splošna knjižnica Slovenske Konjice, 03 758 04 38.
